CELEX: 62014TN0359
Language: mt
Date: 2014-05-27 00:00:00
Title: Kawża T-359/14: Rikors ippreżentat fis- 27 ta’ Mejju 2014 – Federación Nacional de Cafeteros de Colombia vs UASI – Accelerate (COLOMBIANO COFFEE HOUSE)

4.8.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 253/44
            
         Rikors ippreżentat fis-27 ta’ Mejju 2014 – Federación Nacional de Cafeteros de Colombia vs UASI – Accelerate (COLOMBIANO COFFEE HOUSE)
   (Kawża T-359/14)
   2014/C 253/59
   Lingwa tal-kawża: l-Ispanjol
   
      Partijiet
   
   
      Rikorrenti: Federación Nacional de Cafeteros de Colombia (Bogotá, il-Kolombja) (rappreżentanti: A. Pomares Caballero u M. Pomares Caballero, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Accelerate s.a.l. (Bejrut, il-Libanu)
   
      Talbiet tar-rikorrenti
   
   
               —
            
            
               tibdel id-deċiżjoni tal-Ħames Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tas-27 ta’ Marzu 2014, fil-Każ R 1200/2013-5 b’mod li jiġi ddikjarat li f’dan il-każ huma ssodisfatti l-kundizzjonijiet għall-applikazzjoni, kemm tar-raġuni relattiva ta’ invalidità msemmija fl-Artikolu 53(1)(c) tar-Regolament Nru 207/2009, kemm tar-raġuni assoluta ta’ invalidità msemmija fl-Artikolu 52(1)(a) tar-Regolament Nru 207/2009, jew kif ukoll tar-raġuni ta’ invalidità prevista fl-Artikolu 14 tar-Regolament Nru 510/2006; u fir-rigward tal-prodotti u tas-servizzi kollha li kontrihom qed titressaq it-talba għal dikjarazzjoni ta’ invalidità;
            
         
               —
            
            
               jew, alternattivament, tannulla d-deċiżjoni kkontestata sa fejn din ċaħdet it-talba għal dikjarazzjoni ta’ invalidità għall-prodotti “ross, tapjoka, sagu; dqiq u preparazzjonijiet magħmulin miċ-ċereali; ħobż, għaġina u ħlewwiet; ġelati li jittieklu; għasel; għasel iswed; ħmira, trab tal-ħami; melħ, mustarda; ħall, zlazi (kondimenti); ħwawar; silġ” fil-klassi 30 u għas-“servizzi ta’ provvista ta’ ikel u ta’ xorb; Akkomodazzjoni temporanja” fil-klassi 43;
            
         
               —
            
            
               u, fi kwalunkwe każ, tikkundanna lill-UASI jbati l-ispejjeż tiegħu stess kif ukoll dawk sostnuti mir-rikorrenti.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: it-trade mark figurattiva bl-elementi verbali “COLOMBIANO COFFEE HOUSE” għal prodotti u servizzi fil-klassijiet 30 u 43 – trade mark Komunitarja Nru 4 6 35  553
   
      Proprjetarju tat-trade mark Komunitarja: Accelerante s.a.l.
   
      Parti li qed titlob id-dikjarazzjoni ta’ invalidità tat-trade mark Komunitarja: ir-rikorrenti
   
      Motivazzjoni tat-talba għal invalidità: l-indikazzjoni ġeografika protetta “Café de Colombia”
   
      Deċiżjoni tad-Diviżjoni tal-Kanċellazzjoni: talba għal dikjarazzjoni ta’ invalidità miċħuda
   
      Deċiżjoni tal-Bord tal-Appell: appell miċħud
   
      Motivi invokati:
   
   
               —
            
            
               ksur tal-Artikolu 14 tar-Regolament Nru 510/2006;
            
         
               —
            
            
               ksur tal-Artikolu 8(4) tar-Regolament Nru 207/2009 flimkien mal-Artikolu 13 tar-Regolament Nru 510/2006;
            
         
               —
            
            
               ksur tal-forom proċedurali sostanzjali minħabba nuqqas ta’ motivazzjoni;
            
         
               —
            
            
               ksur tal-Artikolu 7(1)(k) tar-Regolament Nru 207/2009;
            
         
               —
            
            
               ksur tal-Artikolu 7(1)(g) tar-Regolament Nru 207/2009